ÉrdKultúra

Betegség miatt ELMARAD! Vízkereszt: vagy, amit akartok
2026-01-18 16:00 - 18:00 UTC | PARKVÁROS, Gépész u. 14., Érd, 2030, Magyarország
FIGYELEM! A január 18-i előadás betegség miatt elmarad, az előadás későbbi időpontban kerül megrendezésre. Részletek hamarosan a honlapunkon és a közösségimédia-felületeinken!
Vízkereszt: vagy, amit akartok
A Felvonási Tünetek Színjátszó Műhely bemutatja William Shakespeare művét Szabó Lőrinc fordításában.
Az előadás ingyenes, adományukkal a társulat további munkáját segítik.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Érdi Idősek Akadémiája
2026-01-19 14:00 - 15:00 | SZEPES, Alsó u. 9., Érd, 2030, Magyarország
Érdi Idősek Akadémiája: Téli immunerősítés a 3-1-2 kínai meridiántornával (Eőry Emese hagyományos kínai gyógyász előadása)
A részvételhez előzetes regisztráció szükséges!
A program az „Idősen, aktívan, Érden” programsorozat keretében kerül megrendezésre.
A részvétel az érdi 65 év felettieknek ingyenes.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

ELMARAD − Belső értékeink nyomában
2026-01-20 10:00 - 12:00 | GALÉRIA, Alsó utca 2., Érd, 2030, Magyarország
A személyiségfejlesztő foglalkozássorozat célja, hogy a belső értékeinket, mint a harmónia, béke, őszinteség, szeretet, újból „élővé” tegyük, és így egy olyan emberi értékrend kialakításának legyünk a részesei, amire régóta vágyunk.

A program az „Idősen, aktívan, Érden” programsorozat keretében kerül megrendezésre.

A részvétel az érdi 65 év felettieknek ingyenes.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Társasjáték- és kártyaklub
2026-01-20 10:00 - 17:00 | PARKVÁROS, Gépész u. 14., Érd, 2030, Magyarország
A program az „Idősen, aktívan, Érden” programsorozat keretében kerül megrendezésre.
A részvétel az érdi 65 év felettieknek ingyenes.
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Magyar Kultúra Napja - ELBIDA projekt – Antik útikalandok a könyvespolcon – kiállításmegnyitó
2026-01-20 18:00 - 20:00
Magyar Kultúra Napja
ELBIDA projekt – Antik útikalandok a könyvespolcon – kiállításmegnyitó
Kiállítást megnyitja: Biró Dániel az ELBIDA projekt létrehozója

Csányi Sándor új, színdarabja: "21 az egyben"-Érd
2026-01-20 19:00 - 21:00 | SZEPES, Alsó u. 9., Érd, 2030, Magyarország
Mit szólnál, ha egy jelenetet nem egyszer, hanem huszonegyszer játszanánk el – méghozzá huszonegy teljesen különböző stílusban? Ugyanaz a helyzet egy krimiben, vígjátékban, némafilmben vagy akár egy musicalben?
Hogy nézne ki, ha Tarantino rendezné… vagy ha Scorsese? 🙂
Csányi Sándor legújabb, rendhagyó darabjában a határok és a szabályok eltűnnek! Itt csak három színész van, akiket semmi sem állíthat meg ! Mi történik, ha az egyik szereplő be van rúgva? Vagy ha éppen az előadás előtt született gyereke? Esetleg nem tudja a szövegét?

A „21 az egyben” visszarepít minket a színház alapjaihoz: amikor nincs más, csak a színészek, a játék és a spontaneitás. Ha vágysz egy este alatt huszonegy különböző világra, ha szereted az őrült humort, és ha igazán jól akarsz szórakozni, itt a helyed!

Ne hagyd ki Csányi Sándor új darabját, mert ilyet még biztosan nem láttál!

Szereplők:
Bányai Kelemen Barna
Csányi Sándor
Pál András

Az előadás 90 perc szünet nélkül, vígjáték.
12 éves kortól ajánljuk.

Senior könyvklub
2026-01-21 10:00 - 11:00 | PARKVÁROS, Gépész u. 14., Érd, 2030, Magyarország
Havi rendszerességgel várjuk az olvasás szerelmeseit a senior könyvklubba, ahol izgalmas beszélgetések keretében kerül sor az egyes olvasmányok feldolgozására.
Gabriella Adamesteanu – A Trevi-kút
A program az „Idősen, aktívan, Érden” programsorozat keretében kerül megrendezésre.
A részvétel az érdi 65 év felettieknek ingyenes.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Gyermekkönyvtár: Bölöni Réka bábelőadása: A kis róka nagy kalandja
2026-01-21 10:00 - 11:00
GYERMEKKÖNYVTÁR:
Bölöni Réka bábelőadása: A kis róka nagy kalandja
A részvétel előzetes jelentkezéshez kötött:
– gyk@csukalib.hu
– 06 20/740 268
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Galéria Kreatív Műhely
2026-01-21 18:00 - 19:30 | GALÉRIA, Alsó utca 2., Érd, 2030, Magyarország
Galéria Kreatív Műhely – Mandalafestés
Mandalákat fogunk készíteni pontozó technikával sablon segítségével.
A programon a részvétel díjtalan, de regisztrációhoz kötött. Részvételi szándékát kérjük, az erdigaleria@erdkultura.hu e-mail címen jelezze.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Gyermekkönyvtár: A magyar kultúra napja: családi kézműves foglalkozás
2026-01-22 10:00 - 16:00
GYERMEKKÖNYVTÁR:
A magyar kultúra napja: családi kézműves foglalkozás
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Tájékoztatás a demenciával élők életminőség felméréséről Érden
2026-01-22 13:00 - 14:30 | SZEPES, Alsó u. 9., Érd, 2030, Magyarország
TÁRSADALMI BEFOGADÁS ERŐSÍTÉSE A HÁTRÁNYOS HELYZETŰ CSOPORTOKAT ÉRINTŐEN ÉRDEN – TOP-PLUSZ – 3.2.1-23-RD1-2025-00002
A Modus Alapítvány és a Szepes Gyula Művelődési Központ szakmai rendezvényt szervez „Tájékoztatás a demenciával élők életminőség-felméréséről Érden” címmel.
A program keretében bemutatásra kerül a Ginkonet Demencia Akcióprogram (2026–2029), valamint a program első kiemelt szakmai tevékenysége:a demenciával élők életminőségének helyi felmérése.
A prezentációkat követően rövid, moderált beszélgetésre kerül sor a demenciával élők helyzetéről, a helyi tapasztalatokról és az együttműködési lehetőségekről.
Időpont: 2026. január 22. (csütörtök) 13:00–14:30Helyszín: Szepes Gyula Művelődési Központ (2030 Érd, Alsó u. 9.)
Részvételi szándék jelzése: 2026. január 19-ig az következő eseményen keresztül: https://fb.me/e/74XrozfOR

Életmód szétnyílt hasizommal
2026-01-23 11:30 - 13:30 | PARKVÁROS, Gépész u. 14., Érd, 2030, Magyarország
TANULD MEG ÉRDEN A HELYES ÉLETMÓDOT, HA HASIZMOD ELTÉR AZ ÁTLAGOSTÓL.
Hasizomfejlesztő tréning , ahol megtanulhatod a megfelelő életmódot, mozgást a szétnyílt hasizommal.
Létszám max.4 fő!Bejelentkezés szükséges!
• hasad bizonyos helyzetekben rendellenesen előre csúcsosodik ?
• a rendszeres edzés ellenére sem tapasztalsz lényegi fejlődést?
• állandósult a hátfájásod?
• a várandósság után a hasizmaid nem húzódtak vissza?
• a gátizmaid meggyengültek
• köldök – vagy hasfali sérved van?
A tanfolyamon elméleti és gyakorlati oktatásban részesülsz, ahol megtanulod az alapokat ahhoz, hogy mi a helyes mozgástechnika szétnyílt hasizom esetén, mi a tilos, hogyan éld az életed, ehhez tananyagot is biztosítunk, melyben az elmélet mellett a gyakorlatok képes illusztrációval lépésről, lépésre le vannak vezetve. Tanfolyam után egyéni tornát kapsz otthonra.
Időpont:Január 23 -án 11:30 – 13:30 -ig
Helyszín: ÉrdParkvárosi közösségi ház
Bejelentkezés szükséges!Regisztráció az alábbi linken:https://forms.gle/4nj9NPyVHCKor59PA
Vagy keress a következő elérhetőségeken:Tóth Évi 0620 9563 364, evifitness.hu@gmail.comwww.evifitness.hu
A kis csoportos tanfolyam díja: 19 000 Ft

A magyar kultúra napja - Musica Hungarica Trió előadása Lukács Tibor vezetésével
2026-01-23 18:00 - 20:00 | SZEPES, Alsó u. 9., Érd, 2030, Magyarország
A Szepes Gyula Művelődési Központ és Városi Könyvtár a magyar kultúra napja alkalmából bemutatja:Musica Hungarica Trió előadása Lukács Tibor vezetésévelÖrökzöld klasszikusok (Hazám, hazám…) mellett kortárs dalokkal és filmzenei dallamokkal (nagybőgőre, hegedűre és zongorára hangolva) tisztelegnek a magyar kultúra előtt.

A műsor előtt átadásra kerülnek Érd Megyei Jogú Város kitüntetései is, a Csuka Zoltán-díj és az Érdi Művészeti Díj, illetve Érd és a Magyar Írószövetség közös elismerése, a Bella István-díj is.

Időpont: 2026. 01. 23. 18:00Helyszín: Szepes Gyula Művelődési Központ
A programon a részvétel ingyenes, de regisztrációs jegy váltása szükséges. A regisztrációs jegyek elérhetőek a Szepes Gyula Művelődési Központ és a Parkvárosi Közösségi Ház információs pultjaiban.

A szervezők a programváltozás jogát fenntartják.A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Festőklub felnőttenek
2026-01-24 09:00 - 13:00 | PARKVÁROS, Gépész u. 14., Érd, 2030, Magyarország
Felnőtteknek szóló festőklub a Parkvárosi Közösségi Házban január 17-én és 24-én – havonta 2 alkalommal is, választható vagy ismételhető, szombat délelőtt 9 órától 13 óráig.

Januári témánk: A festés öröme a Tiéd! – Táncos lábúak előnyben

E festőklubon a teljesen kezdők és a gyakorlottabbak is megtalálják az örömöt és a kihívást!

Minden alkalommal feszített vászonra, akrilfestékkel készülnek a fő alkotások.
Változatos színkeverési feladatokkal és festészeti technikákkal gazdagítjuk tudásunkat.

Célunk, hogy egyediséget, hangulatot, érzéseket visszatükröző képek születhessenek, miközben az alkotók a hétköznapi rutinból kikapcsolódnak.
Az aktuális havi részletes program itt érhető el: https://bohemkuckom.hu/kreativfoglalkozasok/festoklub

Jelentkezni a fenti honlapon “Foglalok” menüpontnál, érdeklődni a 20/226-2853 telefonszámon lehet!
Várom szeretettel a kikapcsolódásra vágyó Hölgyeket, Urakat!
Szegedy Tamara

Gryllus Vilmos zenés gyermekműsora ÉRD
2026-01-24 15:00 - 16:00 | SZEPES, Alsó u. 9., Érd, 2030, Magyarország
Az előadásról
A maszkabálon sok-sok érdekes és különös alakot formáznak a jelmezek. Gryllus Vilmos megszemélyesíti és kedvesen bemutatja ezeket a különös résztvevőket, miközben a gyerekeket dalolásra, táncolásra biztatja, így egy valódi vidám farsangi forgatagot élhetnek át ők is.
Gryllus Vilmos kétszeres Kossuth-díjas magyar zenész, előadóművész, zeneszerző. 45 éve alapította a Kaláka együttest, amely a magyar népzene megőrzésének és terjesztésének szenteli működését., és kiemelkedő szerepe van a gyermekközönség népzenéhez közelítéséhez. A Kaláka betlehemes, és Gryllus Vilmos szóló farsangi műsorával minden évben gyerekek százait szórakoztatja kedvenc dalaikkal.
Előadás hossza: 60 perc
Telt ház!

Felhívjuk figyelmét, hogy a szervezők a változtatás jogát fenntartják.

Parkvárosi Filmklub
2026-01-24 18:00 - 20:00 | PARKVÁROS, Gépész u. 14., Érd, 2030, Magyarország
Mit teszel akkor, ha bezáródik álmaid ajtaja előtted?
Kinyitsz egy másikat!
A fenti mondatok a film alap gondolatai is lehetnének.
Egy rendkívül szórakoztató, vicces és tanulságos alkotás kerül sorra.
A történet 1988-ban játszódik. Főhőseink egy karibi országban élnek, ahol az atlétika nemzeti sport. Természetesen nekik is az a céljuk, hogy kijussanak a nyári olimpiai játékokra.
Az élet viszont máshogy gondolja.
Egyszer csak a téli olimpián találják magukat, egy bob csapat tagjaiként. Az idáig vezető út számos akadályt tartogat számukra, de találékonysággal, szívvel, kitartással mégiscsak ott állnak rajtra készen.
Ez a történet is megtörtént eseményeken alapszik.
Nagy szeretettel várunk minden kedves érdeklődőt.
Időpont: 2026 január 24.Helyszín: Parkvárosi Közösségi Ház – cím: 2030 Érd, Gépész u. 14.Kezdés időpontja: 18.00
Az ülőhelyek száma véges, ezért kérünk szépen visszajelzést a részvételről az alábbi elérhetőségek egyikén:
e-mail-ben: muaniko76@gmail.com
facebook: https://fb.me/e/5xAset1D2
Nagy szeretettel várunk minden kedves érdeklődőt.
A részvétel ingyenes

ORFEUM HERCEGNŐ - Országos premier!
2026-01-25 15:00 - 17:15 | SZEPES, Alsó u. 9., Érd, 2030, Magyarország
ÚJ MAGYAR OPERETT komédia született! Két felvonás pezsgő humorral, romantikával és örök dallamokkal!A Mosoly Muzsika Produkció harmadik országos bemutatója!Egy új magyar operett, a két világ határán: a vidéki kúria csendje és a pesti éjszaka tüze között.Alfonza, az egykori ünnepelt primadonna a kúria gazdaságában, dolgos vidéki napjai közepette már-már elhitte, hogy a fények végleg kihunytak.Ám egy váratlan levél, egy régi ismerős – és újra a pesti éjszaka szívében találja magát.És ha már ott van… férfiszívek remegnek, fiatal szerelmek szövődnek – és természetesen Zerkovitz Béla is belép a képbe. Úgy, ahogy csak ő tud: dallal, humorral, szívből.A legismertebb Zerkovitz-slágerek csendülnek fel mindeközben – frissen, élőn, új köntösben.

SZEREPLŐK:Alfonza: NAGY IBOLYA – Déryné-díjas operett primadonna, a Dankó Rádió alapító szerkesztő-műsorvezetőjeAlbert / Zerkovitz: CSENGERI ATTILA – eMeRTon-díjas színész, A Madách Színház művészePista / Carlos: KOVÁCS SZILÁRD – Operett Színház v.m. / Madách Színház v.m.Pirkó / Debóra – hármas szereposztásban:PACSKÓ DORKA – Madách Színház v.m.BÉGÁNY CSENGE – opera és operett szubrettUNGER VANDA – a Turay Ida Színház művésze
Történetíró: Topolcsányi LauraZeneszerző: Zerkovitz BélaDíszletgrafika: Vízvárdi AndrásKoreográfus: Sebestyén Csaba, Harangozó Gyula-díjasRendező: Varga Éva, Jászai Mari-díjasProducer: Nagy Ibolya

A Mosoly Muzsika Produkció harmadik országos bemutatója.
ORFEUM HERCEGNŐ – a MAGYAR OPERETT új csillaga.

ÉRD, Szepes Gyula Művelődési Központ2026. JANUÁR 25. (vas.) 15:00
JEGYEK:
HELYBEN, A JEGYPÉNZTÁRBAN is!!TESCO, TopPatron Stand – 06 30 481 5899ONLINE közvetlenül, felár nélkül itt is: https://nagyibolya.jegy.hu/…/zerkovitz…/1300649Jegyárak: 4 900 Ft – 5 900 Ft

Elmarad-Madagascar KISÁLLAT KIÁLLÍTÁS Érden
2026-01-25 15:00 - 18:00 | PARKVÁROS, Gépész u. 14., Érd, 2030, Magyarország
ELMARAD
Szeretettel várunk minden kicsit és nagyot 2026. január 25-én, a Parkvárosi Közösségi Házban egy állatimádóknak szóló délutánra!

Nyitvatartás: 15:00–18:00
Jegyvásárlás: kizárólag a helyszínen, csak készpénzzel.
Belépők:
Gyermek jegy: 2 500 Ft
Felnőtt jegy: 3 000 Ft

FOTÓZÁS ARA PAPAGÁJJAL ÉS CUKI KEDVENCEINKKEL
Találkozz különleges és aranyos kisállatokkal közelről!

Minden betegség megelőzhető?! - ÉRD - Az Egészség forradalma - Dr. Mangó Gabriella orvos-természetgyógyász, Tibenszky Moni Lisa sport mentáltréner, life coach
2026-01-27 18:30 - 20:00 | SZEPES, Alsó u. 9., Érd, 2030, Magyarország
A tét óriási: az egészséged, az életed, a jövőd.
Mégis, amikor baj van, legtöbbször csak sodródunk. Várunk a leletekre, bízunk a gyógyszerekben, és közben megfeledkezünk arról, amit csak mi tehetünk meg magunkért.
Az egészség nem csak biológia. Döntések, szokások, megértés – és felelősség.
Dr. Mangó Gabriella háziorvosként és természetgyógyászként évtizedek óta hidat épít a nyugati orvoslás és a természetes gyógymódok között.
Előadásában segít tisztábban látni: mikor mit tehetsz magadért, hogyan előzheted meg a bajt, és mit jelent valóban gyógyulni – nemcsak testileg, hanem emberként is.
Miről lesz szó?– Összefüggések és gyakorlati tanácsok: miként figyelhetjük meg magunkat, miként tudunk egészségtudatosak lenni?– Hogyan fér meg egymás mellett a hagyományos orvoslás és a természetgyógyászat..– Testi- lelki harmónia: a mentális és a fizikai egészség bizonyított hatásai egymásra– Daganatos betegségek: mikor számít a megelőzés és a megértés?– COVID utóhatások: mit tehetünk az immunrendszer hosszú távú támogatásáért?– Pszichoszomatikus tünetek: hogyan kommunikál velünk a testünk?– Étrend-kiegészítők: segítenek – vagy csak reményt árulnak?
…és minden, ami a tudatos jelenlétről, az önfelelősségről és az egyensúly visszanyeréséről szól.
Az est szereplői, megvalósítói:– Szakértő-vendég: dr. Mangó Gabriella, Ricther Aranyanyu-díjas háziorvos és természetgyógyász, hét gyermekes édesanya, a Felelős Szülők Iskolája szakértője– Háziasszony-riporter: Tibenszky Moni Lisa, sport mentáltréner, life és business coach, a Kamaszokkal suttogó c. rádióműsor vezetője, a Felelős Szülők Iskolája alapítója
Ez az este nem csodákat, hanem kapaszkodókat ad, hogy átlásd a lehetőségeket, és megtaláld a saját, egyedi utad a gyógyulásban. Nem valaki másét, hanem azt, ami tényleg neked szól.

Az előadás végén lehetőség lesz dr. Mangó Gabriella a: „A gyógyítás útjai” c. könyv megvásárlására és dedikálására, mely alapján az előadás készült.

Eszterlánc Szigeti Eszterrel
2026-01-29 14:00 - 15:00 | PARKVÁROS, Gépész u. 14., Érd, 2030, Magyarország
Eszterlánc nosztalgia klubdélután Szigeti Eszterrel
Minden érdeklődőt várunk szeretettel
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Természetbúvár szakkör 9-12 éveseknek
2026-01-29 15:00 - 16:30
Természetbúvár szakkör 9-12 éveseknek Siposné Szigethy Anna és Sipos György vezetésével
A programon a részvétel díjtalan, de előzetes regisztrációhoz kötött!
Regisztráció: regisztracio@foldrajzimuzeum.hu

Felnőttkönyvtár: Téma a sorok között - Téli álomvilág
2026-01-29 17:00 - 18:00
Beszélgetések könyvekről és az élet nagy kérdéseiről irodalmi élményeken keresztül.Téma a sorok között: Téli álomvilág
Ajánlott kötet: Palotás Petra – Kékestető

"Bölcsesség kora - a mi korunk" - őszinte beszélgetések az időskorról
2026-01-29 17:00 - 19:00 | SZEPES, Alsó u. 9., Érd, 2030, Magyarország
Aki nem hal meg, az megöregszik, tartja a mondás. Nekünk sikerült megöregednünk, tegyük hát fel a kérdést: hogyan szeretnénk érezni magunkat, és mit tehetünk magunkért, a szerethető időskorért? Őszinte beszélgetések kis csoportban, önmagunkat és egymást emelve, inspirálva.
A program az „Idősen, aktívan, Érden” programsorozat keretében kerül megrendezésre. A részvétel az érdi 65 év fölöttiek számára ingyenes!

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Kiállításmegnyitó − Téli Tárlat 2026
2026-01-29 18:00 - 19:30 | GALÉRIA, Alsó utca 2., Érd, 2030, Magyarország
Az Érdi Galéria tisztelettel meghívja Önt és barátait
a TÉLI TÁRLAT 2026 című kiállításának megnyitójára
2026. január 29-én, csütörtökön, 18 órára.

Köszöntőt mond:
DR. CSŐZIK LÁSZLÓ, Érd Megyei Jogú Város polgármestere
A kiállítást megnyitja:
MAJSAI RÉKA művészettörténész

A kiállítás megtekinthető 2026. március 7-ig, a galéria nyitvatartási idejében, szerdán 14−20 óráig, csütörtökön és pénteken 13−18 óráig, szombaton 10−14 óráig.

TOVÁBBI INFORMÁCIÓ A KIÁLLÍTÁSRÓL

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Téli Tárlat 2026
2026-01-29 18:00 - 2026-03-07 14:00 | GALÉRIA, Alsó utca 2., Érd, 2030, Magyarország
>> Ugrás a következőre >> A kiállított művek – leírások az alkotóktól
Hagyományos csoportos kiállítás az Érden és Érd vonzáskörzetében élő alkotók munkáiból.
A Téli Tárlat 2026 című kiállítás 2026. március 7-ig látogatható a galéria nyitvatartási idejében.
Kiállításmegnyitó: 2026. január 29., csütörtök, 18:00
Szervező: Szepes Gyula Művelődési Központ és Városi Könyvtár
Együttműködő partner: Érd Média
A kiállítás létrejöttét segítette: Érd Megyei Jogú Város Önkormányzata
Kiállító alkotók
BARABÁS Irén // BÁRÁNY T. Rézia // BENKÓCZY Péter Sr. // COMBARRO Petra Inez // CSÓKA László // DUDÁS Kriszta // FERENCZI Vilmos // FITOS Györgyi // GÉCZI Ildikó // GERGELY-FARNOS Lilla // GOMBOS Ibolya // HOMOLYA Gábor // ILKA Gábor // KARSCH Manfred // KESSELYÁK Rita // KOPPÁNY Attila // KOVÁCH Gergő // KOVÁCS János Zoltán // KOVÁCS Mátyás // KRICZKI Tamás // LÁSZLÓ Emőke // MAJORNÉ BÁNICZKI Julianna // MOLNÁR-GÖB Zoltán // NAGY Kálmán // NAVRATIL Zsuzsanna // NÉMETH Melinda // NIMSZ Terézia // PÁCZELT Andrea // PÁLFALVY Éva // PAPP Erzsébet // PAZÁR Anna // R. NAGY Erika // REGŐS Ágnes // SOMOGYI Ferenc // SZABÓ László // SZABÓ Szilárd // SZABÓ Verona // TÁPAI Nóra // TÖRÖK Joli // VARGA Katalin // VÁROSI Ferenc // VATTAMÁNY Éva // VISZMEG Angéla // ZALAVÁRI József
A kiállított művek – leírások az alkotóktól
Barabás Irén – Vadcitrus
Autodidakta alkotó vagyok. Festeni az 1990-es évek elején kezdtem, a Poly-Art Alapítvány alkotója és aktív tagja vagyok kezdetektől, IRKA-tag is, majd a KÉK csoport alapító tagja. Ercsi város szülötteként, a város 2014-ben a festő, keramikus, és irodalmi munkásságomért Közművelődési Díj kitüntetést adományozott. 2016-ban Érd Város értéke, Érdikum kitüntető címet kaptam.
Három verseskötetem jelent meg, illetve, Vaád Éva vezette kerámia táborban ismerkedtem a több százéves, Japánból származó raku-kerámia készítéssel, melyből Érden, Ercsiben is önálló kiállításom volt. Festészetemben az olaj, akril, akvarell, tus, pasztell technikával egyaránt alkotok, legtöbbször az adott téma határozza meg a technikát. Zebegényben a Szőnyi István nyári alkotótáborban fejlesztettem tovább ismereteimet. A kiállításon szereplő képet a kertünkben pár centisből két méteressé nőtt vadcitrom termése inspirálta. Már több változatban megfestettem. Utóbbi időben akril technikával tájképeket és portrékat festek.
Benkóczy Péter Sr. – Havas rét, Börzsöny
A témát egy salföldi látogatás adta. A régi parasztház környezete és fényei ihlettek meg. A helyszíni vázlat alapján, pasztell technikával készült fotókartonra. A fotókarton fekete alapszíne különösen alkalmas fények és színek kiemelésére és ragyogására.
Dudás Kriszta – „Erosion touch”
A mű kollázs technikával készült, saját fotók feldolgozása alapján. Központi témája a test és a sziklatöredékek szimbolikus összeolvasztása, belső tájjá formálása. A fragmentált képelemek egymáshoz illesztése egy belső állapot rétegzettségét tükrözi. A tapasztalás anyaggá, a test fiktív tájjá egyesül.
Fitos Györgyi – Gyümölcstál peóniával
Van valami időtlen a csendéletekben.
A látványa leginkább harmonikus, – amire sokan vágyunk – egy olyan világban, ahol gyakran érezzük magunkat frusztráltnak, bizonytalannak.
A virágok sokszor inspirálnak, legyen az a legpompásabb állapotukban vagy az enyészet határán. Ebben a közegben jó elidőzni, anélkül, hogy tudnánk miért.
A négyzetes formák hol kiemelik, hol a háttérbe rendezik az ott szereplőket. Ezzel szerettem volna dinamikát adni a képnek.
A festmény papíron, akrilfestékkel készült.
Ferenczi Vilmos – A hatalom anatómiája
Adj nekik ellenséget!
Vedd el tőlük a Napot!
Szórj éppen annyi fényt,
hogy ne tévesszenek célt!
Fegyvert ne adj nekik!
Tudod, milyenek.
Homolya Gábor – Nesca-fé vonalak
Az absztrakt képnek beillő kollázs alapja a Burda német folyóirat szabásminta melléklete, melynek a különböző egymást metsző ruhaelem rajzolatai a perui Nazca-fennsík furcsa, máig meg nem fejtett ábráira (geoglifák) emlékeztettek. Ehhez még hozzáadódik a „Nazca” és a „Nescafé” szavak hasonló hangzása is. Számomra fontos a szavakkal való játék is. A Nesca „fé” pedig rímel a Santa Fé-re, az USA Új-Mexikó tagállamának fővárosa nevére.
A Nescafé azonnal oldódó kávét 1938-ban mutatták be, melyet Svájcban fejlesztett ki a Nestlé a brazil kormány felkérésére, a nagy kávéfelesleg felhasználására. A kollázs barna színét részben sűrű Nescaféval értem el. A művön körben a sötétbarna rusztikus felület felragasztott darált kávé. A szabásmintán néhol szabómérce is szerepel. A kollázs kiemelkedő része a Nazca-fennsíkot imitálja. A művem mélyebb mondanivalója talán a mindennapokban ránk ható reklámok, termékek, márkanevek, hírek, információk tudatalatti lecsapódása.
Karsch Manfred – Tájvízió 7.
A Téli Tárlat idején már egyre inkább a friss, üde, tavaszi színek szívmelengető atmoszférájának gondolata érlelődik bennem.
Fokozódik a természet megújulása iránti mély tiszteletem.
Vertikális kompozíciómmal igyekszem ezt a felemelő érzést még hangsúlyosabbá tenni.
Kesselyák Rita – Aranykori töredék / Kalüpszó ligete
(Rétegelt lemezre kasírozott bársony, roncsolt, preparált karton, aranyozás, akril, olaj)
…Lennie kell valahol egy lyuknak, résnek, repedésnek, ami átvisz a „másik” világba…
Ez a mű nem történetet mesél, nem ábrázolni kíván, hanem „megjelenít”, vagyis mágikus térbe hív. A jelenség mégis csak jel marad; elfüggönyzött kulissza, rom, töredék, mely inkább elfed, és a nem látható, nem ábrázolható valódi KÉP (archaikus, „aranykori”) irányába mutat, ami maga a (pszichés) Valóság. Az eredeti KÉP nem egyenlő a jellel; annál mérhetetlenül több, megelőzi azt és azon túl van. Vetkőztet, feláldoz, sebet ejt, az egészet kéri belőlünk…
Kovács János Zoltán – Lelet
A figurális ábrázolást elhagyva kutatom az emberi létezéssel összefüggő dilemmákat, félelmeket, drámát. A Lelet című munkám ennek a folyamatnak részeként az idő fogalmával foglalkozik egy fiktív csontszerkezetet idéző formával, megfoghatatlan téri dimenzióban az időtlenség érzetét keltve. Absztrakt, szürreális, ahogyan a lét maga, és az emberi természetből eredő produktumok is. Az olajfestészet technikájában erősen kötődöm a klasszikus festészet hagyományaihoz és értékrendjéhez, ugyanakkor kutatom a határokat, folyamatos felfedezésben vagyok.
Kriczki Tamás – E.U.R.
A munkám címe E.U.R, mely az 1942-es világkiállításra készült városrészre (Esposizione Universale di Roma (E42)) utal. Több épületegyüttes is született ekkor, majd évtizedekkel később ebben az építészeti szemléletben, (Rómán kívül is, egyéb nagyvárosokban) politikai indíttatásokat és ideológiai tévutakat jóval túlélve (pl.: 1960-as évek). E racionalista, modernista vonal a mai napig vitatott megítéléssel bír az építészek, képzőművészek közt. Egy könnyed, légies technikát választottam (akvarell) markáns színekkel, kis méretben, szemben a gigantikus, robosztus és lenyűgöző épülethalmazzal, hogy így jelenítsem meg egy darabját e kor építészeti szellemének (az ideológiáktól messze elhatárolódva!).
László Emőke – Fel 1.
Az alkotás középpontjában álló létra transzcendentális jelkép: átjáró a földi és a magasabb rendű között. A körülötte ismétlődő, ritmikus jelek az emberi jelenlét sokszorozódását, a tömeg anonimitását mintázzák. Az egyéni felemelkedés lehetősége a kollektív lét sűrű szövetében jelenik meg. Az anyaghasználattal csendes feszültséget szerettem volna teremteni, földi rend és transzcendencia között.
Majorné Bániczki Julianna – „… csak vadász ne jöjjön!”
Gyönyörködni akartam a friss hóban. Lesétáltam az utcánk végi kis bokros, csalitos részre.
Hirtelen felbukkant egy vadnyúl. Olyan kedves volt, ahogy ott ugrabugrált, hancúrozott a hóban…!
Eszembe jutottak egy régen olvasott kis vers sorai: „Nem baj, ha hull a hó, csak vadász ne jöjjön!”
(A vers Gazdag Erzsi Hull a hó című verse, és Ádám Jenő dallamával gyermekdalként is ismert.)
Molnár-Göb Zoltán – Lélekzet
Kísérletező alkat vagyok, festek, akrillal, akvarellel, olajjal, grafikázom, egyedieket (nem sokszorosít grafikát) többféle módszerrel, anyaggal.
Fentiekből adódóan a stílusjegyeim is változékonyak, de úgy gondolom, mégis egységesek, mivel van egy nagy átfogó, rendszerező ívük. Egy-egy technika és/vagy stílusváltás okán, sorozat jelleggel több, 10-20 képet szoktam készíteni.
Ez a kép is, egy ilyen laza kötésű „sorozat” vagy egység része. A kép, egy nem létező tájkép átirata, …… ürességében hordozza a teljességet, AMI alig észrevehetően mutatkozik meg. Átlebeg, megmozdul, jelen van a dermedt mozdulatlanságban, épp ezért válik láthatóvá és érzékelhetővé.
A fenti kontraszthatásokra építettem a képemet, ezek alkotják a vázát, ez az ok, a többi csak okozat.
MGZoltán
Navratil Zsuzsanna – Nyár_2025
tér – tér hiánya /szín – szín hiánya/fény – fény hiánya – nyár-nyár hiánya – felülettelen felület – e szavak érzete kapcsolódik számomra a digitális grafikámhoz
Alkotó társam és férjem, Mátyus Attila, Érden élő költő sorait is küldöm, melyet a mű ihletett:
A végtelen horizontján,
mint fényt az árnyék,
színekké álmodja a nyár.
A temenos.hu közös oldalunkon láthatóak és olvashatóak vagyunk.
Nimsz Terézia – Végtelen
Nem szeretek címet adni a képeknek. Ennél az alkotásnál megszületett a „cím” és utána a kép.
„Végtelen. Felnézek az éjszakai csillagos égre és mindig különös érzések járják át szívemet. Vágyakozás. Megnyugvás. Csodálat. Felfoghatatlan.”
Pálfalvy Éva – Árnyékvilágosító III.
Az Út néha megtörik…
Árnyaimat kiengedem fölfelé.
Ami távozni akar, hadd menjen – gondolatok, gondok, elhasznált levegő, elhasznált érzések,
sóhajok…
Árnyaimat kiengedem lefelé.
Rendezek, rendeződök, szétválasztok, elválasztom a jót a rossztól, a könnyűt a nehéztől,
feketét a fehértől.
Tisztítok és tisztulok.
Haladok tovább.
(de mi van a fal mögött…?)

Szigliget, művésztelep

Pazár Anna – Csend
Egy ködbe burkolt, vízparti tájat festettem, nyugodt visszafogott, meleg színharmóniában, egyszerre konkrét és elmosódó formákkal. A fák és a víz határa is sejtelmes, távlatokat nyitva a mögöttes térre. A számomra legkedvesebb technikával, akvarellel festettem, törekedve egy légies, puha, áttetsző, atmoszférikus képi csendre, amely szavakkal nehezen megfogalmazható.
Annál is inkább, hiszen már szóösszetételeink zömében a csendhez inkább a kemény, árnyas társítások a jellemzők. Fájdalmas, síri, kínos, ordító, üvöltő, halálos, nyomasztó, feszült… A líraibb összetételek jóval kevesebben, sőt a hétköznapi nyelvben elkopóban vannak, mint a bársonyos, szelíd, nyugtató, suttogó…, melyek színekben, formákban, képben szemléletesebben kifejezhetőek.
Ez volt az indíttatásom, elmerülni egy békés, építő gondolatiságában, mint egy pihentető alvás utáni reggel, átértékelve a tegnap nehézségeit.
Teret adva a megfigyelésnek, jelen lenni a csendjében, amikor nincs zakatolás, csak a tiszta kíváncsiság, egy ködös tájban, a tükröződő mozdulatlan vízben, a fák mögötti ismeretlen térben, egy külső és belső nyugalmi közegben keresve a válaszokat.
Inspirációm nem egy üres képi csend ábrázolása volt, ahol nem történik semmi, hanem egy olyan átmeneti tér, amely tele van mindazzal, ami éppen formálódik.
Következésképp munkám üzenete az a meggyőződésem, hogy valamennyiünknek egyre inkább fizikai és szellemi szükségletei ezek a valós vagy akár jelképes terek, a kilépés, a friss levegővétel, a tudatos jelenlét nyugalmi pillanatai, hagyni, hogy – ha csak egy kis időre is – a csend átölelhessen, tiszta gondolatokat ébresszen, visszatükrözőn, és ki-ki megtalálja benne saját belső visszhangját.
R. Nagy Erika – Három királyok
A Téli Tárlatra beadott pályázatom, a „Három királyok”. Mázatlan keménycserép korongozott figurák. Mivel ezzel a technikával leginkább körszimmetrikus formát lehet készíteni, így előre kell tervezni az alaptest arányait, amit megfelelő szikkadás után hajlítani lehet, az általunk elképzelt formára. Ez 40 éves gyakorlattal van, hogy sikerül is.
Somogyi Ferenc – Szimbiózis szobor
A környezetünkben lévő élőlények mind szerves kölcsönhatásban élnek egymással, létezésükkel önzetlen adnak és kapnak, így segítik egymást.
Az ember is ennek a rendszernek egy remélhetőleg fontos alkotóeleme ám nem csak fizikai síkon.
A természet a lelkünk kivetülése. Belőlünk sarjad, átszőve lényünket együtt lélegzik velünk s így általa érzékeljük a minket körül ölelő világ összes kusza rezdülését.
Szeretem a samott nyers, rusztikus felületét. Ez a képlékeny de zömök anyag meghatározza, hogy formailag miként gondolkozzak, de örömmel idomul a kezemhez, s így közösen születik az a tárgy, ami majd a térbe kerülhet.
Szabó Szilárd – Akko’ pihi?
Ez egy vegyes technikával készült kép. Egész pontosan a két pihenő munkás golyóstoll rajz, a láthatósági mellényük szövegkiemelő.
A háttér akvarellel és tussal készült. A célom az volt, hogy azt az állapotot örökítsem meg, amikor az ember munka közben megáll, megpihen és egy kicsit máshol jár.
A fekete háttér meghatározhatatlanná teszi a napszakot, mindegy, hogy reggeli műszakban, vagy az éjszakaiban dolgoznak, ez csak egy ‘pihi’, néhány perc, egy szusszanás, és újra menni kell dolgozni. De addig is – legalább fejben – valahol máshol vannak. A két alak mind kidolgozottságban, mind pedig az alkalmazott technikában eltér a háttértől, hogy ezt az érzetet erősítse.
Szabó Verona – Varrónők álma 1-2.
Tanulmányaim során (Magyar Iparművészeti Főiskola) megtanultam a szabás-varrás professzionális művelését. A főiskolai műhelyben az oktatók (becenéven nátlik) segítségével varrtuk csodás divatos ruháinkat is. Ebből az élményből született a Varrónők álma című textilgrafikám, amely papír alapra és egy kiszabott textilanyagra tollal rajzolt lírai álomszerű emlék.
A varrás tevékenység a nők életében szinte mindennapos. Egyszerű és művészi fokon alkotás is. Értékteremtés és szorosan a nőkhöz kapcsolódik.
Szabó Verona
Ferenczy Noémi-díjas textilművész
Varga Katalin – Remény
A Remény című alkotásomat a szomszédban folyó háború inspirálta.
A felhasznált 4D ultrahang fotó másolat. A béke formálódik, remény van rá, hogy megszületik!
Városi Ferenc – A máglyák áldozatainak emlékére
A funkciójukat vesztett, hulladéknak minősülő tárgyak is ébreszthetnek gondolatokat, kaphatnak új jelentést, akár műtárgyba beépülve lehet utóéletük.
Évtizedekkel ezelőtt egy MÉH telepen leborított kardánkereszt kupacot piszkálgatva-rakosgatva sugallták nekem új jelentésüket: a hatalomra jutott emberi gyarlóság jelképeket felmutató, Isten, király, törvény vagy akár felsőbbrendű nemzet nevében kegyetlenkedők áldozatainak állíthatna emléket.
A megvásárolt vasak sokáig várták sorsukat, míg tavaly összeállítottam a plasztikát.
A homorulat közepére helyezett keresztek hamvadó parázs hatású vörös-bordó tűzzománc bevonatot kaptak, a széleken függőlegesbe forduló, a posztamens kockakő síkjaira tapadó keresztek temetőket, emlékhelyeket, idéznek.
Viszmeg Angéla – Tűzmadár
Az erdőben sétálva pillantottam meg a lehullt háncsokat, és arra inspirált, hogy újra felhasználjam képek készítéséhez.
A Főnix hamvaiból újjászületik erősebb, szebb, mint valaha. Akrilfestékkel és aranyporral, valamint toll felhasználásával készítettem.
Mert aki kiégett, az tud újra ragyogni. „Az élet egy csoda”, egy körforgás.
FELHÍVÁS: TÉLI TÁRLAT 2026
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Parkvárosi Fiókkönyvtár: Én és az érzéseim – mesefoglalkozás
2026-01-30 14:00 - 15:00
PARKVÁROSI FIÓKKÖNYVTÁR:
Én és az érzéseim – mesefoglalkozás
Mi is az az öröm és boldogság? Játékos útikalauz gyerekeknek az érzések világába.
A foglalkozás 4-6 éves gyerekek számára segít játékos feladatokkal ismerkedni az érzelmek világával. A részvétel ingyenes, szülők számára is nyitott és egy órát vesz igénybe.
Regisztráció nem szükséges. További információ: pvk@csukalib.hu vagy személyesen a Parkvárosi Fiókkönyvtárban.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Musimbe Dennis önálló estje "Ezt benéztem!"
2026-01-30 18:00 - 20:00 | SZEPES, Alsó u. 9., Érd, 2030, Magyarország
Január 30-án 18 órakor és 20 órakor Musimbe Dennis önálló estje „Ezt benéztem!” címmel Érden, a Szepes Gyula Művelődési Központban!Műsorvezető: Sipos Orsolya

Mikor biztosra veszel dolgokat: színész leszel és Lipótvárosból irány Hollywood. Mikor azt hiszed mindent tudsz az apádról, aztán egyik nap suli után gyanútlanul hazaérsz és meglátsz valamit, amit nem kéne. Mikor nem hiszel az UFO-kban, de kiderül: „Ezt benéztem” – Musimbe Dávid Dennis legújabb önálló estje.
Jegyek kaphatók a https://dumaszinhaz.jegy.hu/ticketsearch/city/erd oldalon, valamint az Interticket országos jegyirodáiban (https://www.jegy.hu/jegyirodak). (A nem dumaszinhaz.jegy.hu-n vásárolt jegyekért kezelési költséget számolhatnak fel!)
Az előadást keresleti alapon árazzuk! További tájékoztatásért kérjük, látogassanak el az ehhez kapcsolódó információs oldalunkra: https://dumaszinhaz.hu/kereslet-alapu-dinamikus-arazas/

BOLHICIRMI TÉLI VARÁZS TURNÉ 2026!-Érd
2026-01-31 16:00 - 17:00 | PARKVÁROS, Gépész u. 14., Érd, 2030, Magyarország
Gyerekek, szülők, nagyszülők!Készüljetek, mert Bolhi és Cirmi újra útnak indulnak – ezúttal egy igazi téli mesebirodalomba repítenek bennünket!
Zenés, táncos, interaktív gyerekelőadás Téli meglepetések, közös éneklés, játék Találkozási lehetőség Bolhival és CirmivelMűsor után ajándéktárgyak a helyszínen kaphatóak!
Ajánlott korosztály: 2–8 évElőadás hossza: kb. 45 percJegyek: elővételben kedvezményesen online!Jegy akciósan 2800 Ft (4000Ft helyett)1 éves kor alatt ingyenes!Információ: 06 70 600 2294„Ahol Bolhicirmi táncol, ott a gyerekmosoly garantált!”Ha szeretnél egy szívmelengető, vidám téli családi programot, ne maradj le – a jegyek gyorsan fogynak!Helyszín: Érd Parkvárosi Közösségi ház2026.01.31. 16:00

Farsangi délszláv táncház
2026-02-01 17:00 - 19:30 | PARKVÁROS, Gépész u. 14., Érd, 2030, Magyarország
Farsangi délszláv táncház:

Horvát farsangi népszokások ismertetése
Viseletbemutató
Horvát ételek, farsangi fánkok kóstoltatása

Zenél a Kolo Zenekar
Helyszín: Parkvárosi Közösségi Ház (Érd, Gépész u. 14.)
Időpont: 2026. 02. 01. 17:00-19:30
A belépés díjtalan.
A délszláv táncház további időpontjai:
március 22.
április 12.
május 10.
Szeretettel várjuk az érdeklődőket!
Érdi Horvát Önkormányzat

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Zenés délutánok
2026-02-02 13:30 - 15:30 | SZEPES, Alsó u. 9., Érd, 2030, Magyarország
TELTHÁZ
Zenés délutánok – A három tenor koncertje – válogatás opera, musical, táncdal, olasz és magyar retro slágerekből
Regisztrációs jegy igénylése szükséges a Szepes Gyula Művelődési Központ vagy a Parkvárosi Közösségi Ház információs pultjánál!
Regisztrációs jegy január 13-tól igényelhető!
A zenés délutánok időpontjai:
2026. február 2. 13:30
2026. február 3. 13:30
A program az „Idősen, aktívan, Érden” programsorozat keretében kerül megrendezésre.
A részvétel az érdi 65 év felettieknek ingyenes.

A szervezők a programváltozás jogát fenntartják.
A konferencián résztvevők elfogadják a házirendet, valamint elfogadják, hogy a konferencián készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.
